JohanHeinsen/ENO huggingface dataset:
Lolland-Falsters Stifts-Tidende, 1831-05-31
En Skipper Peder Andersen i Hasseriis har under 26de d. M. i Aalborg Avis paa en meget alvorlig Maade taget til Gjenmæle mod nogle om ham udspredte løgnagtige Rygter. Da paa flere Steder, maa skee ogsaa her i Lolland, leve Personager, der beskjæftige sig med, ret som drev de et Haandværk, at udsprede løgnagtige Rygter og Andre, Alt ligesom de selv tre at vinde Fordeel derved, torde vel nævnte Skippers varende Yttring ikke være uden Jnteresse. Den lyder saaledes: "En af de store Spyfller har jeg dog i særdeles Erindring; men da jeg mangler lovformelige Vidner for at drage ham til offentlig Ansvar, saa faaer jeg for det første lade ham stikke i min Hæl, thi han er og bliver dog altid en værdig Broder til Slangen i Paradis; men jeg vil i Forbigaaende lade ham vide, at jeg er en Hader af alle giftige Dyr; jeg varsler Dig derfor, tag dit Hoved iagt, at jeg ikke sønderknuser det; thi træffer jeg Dig nok engang at hvisle udenfor Kundskabens Træ, skal jeg vist (tro mig paa min jydske Sømands-Siæl) efterlade Dig en saa følelig Erindring, at Din giftige Tunge for en Tid skal fastne ved dine Gummer."
Lolland-Falsters Stifts-Tidende, 1831-05-31
Udtog af et Brev fra Aalborg. Foruden Træplantningerne ved Frederikskilde, paa Skovbakken og de forrige Moradser udenfor Østerport, har i Aar reist sig en ny Plantning, nemlig paa 1 1/2 Td. Land omkring Blegkildes Væld. Dette Anlæg var begyndt af den forrige Stiftamtmand, Kammerherre Moltke, men er nu overtaget af Capitain v. Voss, der anvender Flid og Bekostning paa at frembringe et net lille Forlystelsested for dem, der ville gjøre en Spadseretour længere fra Byen. Hvis ikke for mange Naturhindringer tilintetgjøre Planteværten paa den høie Bakke, vil Mani Tiden komme til der at fryde sig ved særdeles skjønne Udsigter. Enhver, der foretager Noget til Almeennytte eller Fornøielse, ønsker Man med inderlig Velvillie god Lykke. Taksigelsen bliver ofte forbeholdt de kommende Slægter.
Lolland-Falsters Stifts-Tidende, 1831-05-31
J Skanderborg Amtsqvis findes ogsaa vor kjære Biskop Boisens Værd tolket. Det hedder blandt Andet: Han var i Ordets ædle og sande Betydning Broder iblandt Præsterne, Ven iblandt Skolelærerne. Vidunderlig forstod han at virke paa begge disse Embedsclasser til den gode Sags Fremme, og ligesom at begeistre dem med ædel Varme for Christendommens og sand Oplysnings Sag. . . . Han var i Ordets rette Mening en sand Fader for sine Seminarister; han sørgede for deres Ansættelse i Embeder; han bevarede stadig en uskrømtet Kjærlighed til dem. . . . Han havde en eiendommelig Maade, paa hvilken han forstod at tilegne sig Ungdommens Tillid og Kjærlighed, at give den Mod til at udvikle sine Begreber, hvad enten det var i Kirken eller Skolen han visiterede. Anmelderen har ofte været Vidne til, at Børnene i Skolen, hvor han kom, glemte at det var Bispen, som sad imellem dem, svarede frit, saa opvakte og glade, som var det en venlig Fader, der talede med dem.... Anmelderen heraf har i 7 Aar arbeidet under ham som geistlig Mand, kjender særdeles nøie hans private som offentlige Liv, kan med Sandhed sige: at han besad en Johannis Kjærlighed, og i Embedsførelse en Pauli aandelige Ridkjerhed for at fremme sand christelig Oplysning.
Lolland-Falsters Stifts-Tidende, 1831-05-31
Tanker. ved Biskop Boisens Grav d. 16de Mai 1831. Ak, elskte Lærer, hver en Stund, der svandt, Du var for os som mild og kjærlig Fader, Hos hvem vi stedse Hjelp og Støtte fandt. - Ak! end for tidlig Du os her forlader; Vort Hjerte saares dybt af Sorgens bittre Braad, Med Veemod sige vi, saa var Alfaders Raad. Ei meer vi skulle see Dig i vor Kreds, Ei høre Dig med fadervenlig Stemme Oplive sjunkne Mod, naar Du tilfreds Saae til det Gavn, vi mægtede at fremme; Vor Virksomhed blev livnet, og vor Aand blev stærk Til tro, til stadig Flid i Kald, det var Dit Værk. Tidt, Elskede, vi samledes om Dig, Men som til Høitidsfærd, der Hjertet fryder. J Dag af Sorg hentagne ved Dit Liig, Vi samles; Veemods dybe Tone lyder Saa tungt: Ak! det paa denne Jord er sidste Gang, Og Smertens Taarer blande sig i Sorgens Sang. Men gjennem Sorgens Toner Trøstens Røst Dog venlig lyder, og vor Aand sig svinger Fra Gravens Rand til Himlens lyse Kyst, Og Troens milde Engel Trøst os bringer, Jdet den peger op til Stjerners klare Krands: "Der han, J savne, boer i Frelsens Straaleglands. Paa Kjærlighedens Vinger end Din Aand Omsvæve vil os mildelig herneden; Os til det Gode styrke vil Din Haand; Og da vil Troen, Haabet, Kjærligheden, Tilsidst, som milde Engle, svæve med os hen Til Dig, vor Siels Forædler og vort Hiertes Ven! J. K. Fester, Skolelærer i Veiringe, pr. Stubbekjøbing, paa Falster.
Lolland-Falsters Stifts-Tidende, 1831-05-31
Beltpassage fra 22de til 29de Mai 1831. Fra Falster til Sjælland: Forvalter Thye; Forvalter Molrop; Jfr. Melkjor, Professor, Ridder Melchior med Familie; Farver Harder; Cand. med. & chir. Kaufmann, Handelsbetjent Kaufmann, Guldsmed Falck med Søn, Fuldmægtig Lund; Student Jantsen. Fra Sjælland til Falster: Forvalter Thye; Frøkenerne A. og C. Raben; Krigsraad, Postmester Klemp med Datter, Pastor Boisen; Stud. philos. Rosenørn; Forvalter Jørgensen; Assistent Ludvigsen med Familie; Fuldmægtig Vogelsang; Hofbygmester Kock, Ridder af Dr.
Lolland-Falsters Stifts-Tidende, 1831-05-31
Bekjendtgjørelser. Af de til Afholdelse i Tvede Skov her ved Vyen for denne Sommer bestemte sex Skovballer afholdes det Første Søndagen den 5te Juni førstkommende, og siden eet hver fjortende Dag. Hvilket herved bekjendtgjøres for Selskabets Medlemmer og for Andre, som, imod et billigt Bidrag, maatte ønske at deeltage i alle Ballerne eller i enkelte af dem. Stubbekjøbing, den 25de Mai 1831. Directionen.
Lolland-Falsters Stifts-Tidende, 1831-05-31
J. Bergstrøm i Nykjøbing forfærdiger alle Sorter Blikkenslager-Arbeide, saavel af Messing som Jern og Blik.
Lolland-Falsters Stifts-Tidende, 1831-05-31
Skuespil i Nakskov. Søndagen den 5te Juni 1831 opføres i Harmonien.
Lolland-Falsters Stifts-Tidende, 1831-05-31
Kjøbenhavn, originalt Lystspil i 5 Acter. P. J. Titchen.
Lolland-Falsters Stifts-Tidende, 1831-05-31
Auctioner. Efter vedkommende Udlægshavers Begjæring bliver den Arbeidsmand Jens Jørgensen tilhørende Gaard, paa Mariebo Torv No. 125 med Tilliggende opraabt til Salg ved trende offentlige Auctioner, nemlig: 1ste Auction, Mandagen den 20de Junii 1831, 2den Auction, Mandagen den 4de Julii f. A. og 3die Auction, Mandagen den 18de f. M., hver Dags Formiddag Kl. 11, af hvilke første og anden Auction afholdes paa Mariebo Raadstue og den tredie Auction i Gaarden selv. Beskrivelsen over Eiendommen, samt de Conditioner, paa hvilke den bortsælges, ere forinden Auctionerne til Eftersyn hos Procurator Larsen her i Byen. Hvilket, i Overeensstemmelse med Placaten af 22de April 1817, herved bekjendtgjøres, saavel til Liebhavernes, som Panthavernes Efterretning. Mariebo Byfogedcomptoir, den 20de Maji 1831. Valentin.
Lolland-Falsters Stifts-Tidende, 1831-05-31
Jfølge vedkommende Skifterets Reqvisition blive de afdøde Snedkermester Ernst Hermann Johansens og efterlevende Enkes fælleds Boe tilhørende 2de Huse i denne Byes Østergade stillede til 3de offentlige Auctioner, som afholdes den 20de Juni, den 4de og 18de Juli dette Aar, Klokken 10 Formiddag, paa Raastuen heri Byen. Det ene Huus bestaaer af 13 Fag Egebindingsværk med Tegltag, samt et Halvtagshuus af samme Materialier, og hører til samme, foruden Gaards- og Haugeplads, Brugsretten af 3 Tdr. Land, samt Græsningsret paa Byens Fælled til 1 1/2 Hoved. Det andet Huus bestaaer af 3 Fag Forhuus, Egebindingsværk med Tegltag, og 2 Fag Baghuus med Straatag, og hører dertil, foruden Gaards- og Haugeplads, Brugsretten af 3 Tdr. Land og Græsningsret paa Byens Fælled til 2 Hoveder. Hvilket herved bekjendtgjøres saavel til Lysthavendes, som og, ifølge Placaten af 22de April 1817, til Panthavernes Efterretning. Conditionerne ere 8 Dage før første Auction til Eftersyn hos Hr. Secretair Bagger paa Raahaugegaard. Rødbye, den 30te Mai 1831. S. Jbsen.
Lolland-Falsters Stifts-Tidende, 1831-05-31
Løverdagen den 11te Juni førstkommende, om Formiddagen Klokken 10, bliver foretaget offentlig Auction over Kjøbmand Joseph Marschners Opbudsboes Eiendele, bestaaende af Meubler og Trævarer, Senge, Sengeklæder, Linned, Kjøkkentøi, samt en Deel Kjøkmandsvarer, bestaaende af Urtekram, Jsenkram og Alen varer, samt en Deel Baand m. m. Bekjendte og vederbæftige Kjøbere gives Credit til Mikkelsdag førstkommende. Nykjøbing, den 29de Mai 1831. Møller.
Lolland-Falsters Stifts-Tidende, 1831-05-31
Jndkaldelse.
Lolland-Falsters Stifts-Tidende, 1831-05-31
Creditorerne i Stervboet efter afdøde Jndsidder Se ren Nielsen og Kone Johanne Clausdatter af Soesmarke By, under Baroniet Guldborgland, indkaldes herved med 12 Ugers Varsel til at anmelde og beviisliggjøre deres Fordringer for undertegnede committerede Skifteforvalter. Ourebygaard, den 26de Mai 1831. M. Rasmussen.
Lolland-Falsters Stifts-Tidende, 1831-05-31
Tilkjøbs.
Lolland-Falsters Stifts-Tidende, 1831-05-31
J en af Sjællands største Kjøbstæder er til Michael, Flyttetid d. A. en vel vedligeholdt Gaard at erholde tilkjøbs eller tilleie paa billige Vilkaar. Gaarden er indrettet til Beboelse for 2de Familier, med Hauge, Jord i Marken og dertil hørende nyt indrettede Bryggeri med Hvidtmaltskølle. Man behager at henvende sig til Avis Expeditionen i Mariebo, der giver nærmere Oplysning.
Lolland-Falsters Stifts-Tidende, 1831-05-31
25 a 30 Tdr. Heiregræsfro kan faaes hos Undertegnede for 2 Rbd. pr. Tønde. Gammelgaard, den 30te Mai 1831. D. Hoff.
Lolland-Falsters Stifts-Tidende, 1831-05-31
Tilkjøbs ønskes. Hørfrøe, tjenlig til Brug for en Oliemølle, kjøbes af Undertegnede til en efter Tiderne høiest Priis. Mariebo, den 30te Mai 1831. J. Henrichsen.
Lolland-Falsters Stifts-Tidende, 1831-05-31
Ved Tallotteriets 1214 Trækning i Altona udkom: No. 54. 8. 35. 12. 16.
Lolland-Falsters Stifts-Tidende, 1831-06-03
Lollands og Falsters Stifts Kongelig alene privilegerede. Efterretninger. Addressecontoirs - saared, Femogtyvende Aargang. Nummer 44. Udgives tvende Gange ugentlig fra C. C. Schultz's Enkes Bogtrykkeri. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1831-06-03
Jndenlandsk. Af kjøbenhavnske Blade erfares, at, formedelst den ny Toldforordning af 14de April d. A., hvorved blandt andre Artikler ogsaa Hampolie har faaet toldfri Jndførsel, staaer Hr. Grosserer Jacob Holm i Kjøbenhavn Fare for at lide et Tab af 70,000 Rbd.; thi den betydelige Oliemølle, som denne virksomme Mand hidtil drev, og som har kostet ham 80,000 Rbd. at anlægge kan ikke omdannes til Meelmølle, og ligesaa lidet, under de nu indtraadte Forhold, drives med Fordeel. Nødsages den brave Mand til at sælge Møllen, kan han ikke vente at faae Mere, end 10,000 Rbd. for den.
Lolland-Falsters Stifts-Tidende, 1831-06-03
Sandhedsvennen Blok Tøren har ret alvorlig tugtet Præsten Visby, i Anledning af et af denne i Bladet "Borgervennen gjort Forslag om Confirmandernes Jnddeeling: 1) i Rangspersoners Børn, 2) Børn uden Rang, og 3) Børn fra Friskolerne; Alle med særlig Rangfølge, der burde bestemmes efter Forældrenes Navneværdi, efter Lodtrækning og efter Kundskabspladsen i Skolen. J denne Anledning tilføier Blok Tøren følgende Erindring: "Lærte ikke hvert Blad af Troens Historie, hvad der var muligt for Geistligheden, da maatte det forbause Enhver, at vore Præster nogensinde have kunne nedlade sig til at ordne deres Confirmander efter nogen anden Rang, end den, deres Religionskundskab hjemler. Ogsaa erindrer jeg endnu med Glæde, at min Fader, som var Landsbypræst, ufravigeligen fulgte denne Hjemmel, hvorved det en Gang indtraf, at en fattig Huusmands flittige og aandrige Søn var hans øverste, imedens en riig Godseiers dovne og aandsarme Junker var hans nederste Confirmand. Hvor høiligen forbansedes og forargedes jeg derfor ved at læse hiint Hr. Pastor Visbys For Fredagen den 3 Juni 1831. slag. Jeg vil blot spørge ham, om han troer, at Nogen, med sundt Hoved og sundt Hjerte, kan antage nogen anden Regel for hvilken som helst Confirmands Plads, end den, han selv antager for Friskolens Børn, nemlig Kundskabsrangen, Denne gjælder jo ogsaa ved enhver aandig Prøve, der ingen anden Afstand erkjender imellem Jarlens og Bondens Søn, og skulde den da ikke, endnu strængere gjælde ved en aandelig Prøve, hvor al falsk Æresfølelse bør hanlyses, J alt Fald kan Man, som Præsterne Chemnitz og Liebenberg i sin Tid, stille Confirmanderne i en Kreds, der hverken har Øverst eller Nederst."
Lolland-Falsters Stifts-Tidende, 1831-06-03
Deres kongl. Høiheder Prinds Frederik Ferdinand, og Prindsesse Caroline ankom til Aarhuus den 26de Mai om Aftenen Kl. 9 paa det kongelige Post-Dampskib "Mercurius, der om Middagen Kl. 12 1/2 var afgaaet fra Kallundborg, og havde altsaa været 6 1/2 Timer underveis. Paa Skibsbroen, hvor der var opreist en Aller af grønne Søiler med Blomsterquirlander, og hvis Trappe var belagt med Klæde, modtoges Deres kongl. Høiheder, under Kanonskud fra Batteriet og en utallig Menneskevrimmels Fryderaab, af Stiftsbefalingsmanden, Stadens Magistrat, Embedsmænd og Honoratiores, Garnisonens Officiercorps a., der samtligen, efter en foreløbigen Complimentering, og under Paradering af det borgerlige Jægercorps, Janitscharmusiken, og Folkets uophørlige Jubelraab, ledsagede Deres kgl. Høiheder til den for Høistsamme indrettede Bopæl, den samme Gaard, paa det store Torv, som Hs. Maj. Kongen Selv allernaadigst har beboet. Om Aftenen var hele Byen festlig illumineret, samt prydet med en Deel smukke Transparenter og Decorationer. Kl. 10 faae Man et nyt høitideligt Optog, i det Cathedralskolens Disciple, under flammende Fakkelblus, bød det høie Fyrstepar velkommen med en smuk Sang, hvorefter det behagede Deres kongl. Høiheder at bevidne dem deres Taksigelse, som atter blev besvaret af et tredobbelt Hurraraab, der paa ny blev gjentaget da der af Faklerne midt paa Torvet var bleven antændt et stort Flammeblus, som, liigt et Offerbaal, kastede sit Skin høit op mod Firmamentet, og hele den paa Torvet bølgende Menneskevrimmel istemte Fryderaabet.
Lolland-Falsters Stifts-Tidende, 1831-06-03
Hans kongl. Høihed Prinds Christian Frederik agter, efter Forlydende, i Slutningen af denne Maaned at foretage en Reise igjennem Jydland.
Lolland-Falsters Stifts-Tidende, 1831-06-03
Nu er det afgjort, at den foreslagne Væddekjørsel, vil finde Sted ved Viborg. For i Aar er den bestemt til at afholdes i Slutningen af Juli eller i Begyndelsen, af August Maaned; for Fremtiden i Snapstinget. Den skal strax begyndes paa Anlægget af den dertil bestemte Kjørebane, og paa de hosliggende Høie ville amphitheatralske Tilskuerpladse vorde indrettede.
Lolland-Falsters Stifts-Tidende, 1831-06-03
J Thisted Avis læses følgende Bekjendtgjørelse af Gjæstgiver Peder Ch. Jensen paa Bachgaarden ved Vilsund: "Ligesom det ved flere Kirker er bleven kundgjort, at den imod mig og min Kone gjorte Beskyldning om venerisk Sygdom, i Følge passeret Visitation og S. T. Hr. Krigsraad og Districtschirurg Wittendorffs derpaa grundede Embedsattest af 7de f. M.,er aldeles ugrundet; saaledes vorder Samme herved endvidere offentlig bekjendtgjort til Beroligelse for de respective Reisende, som ville beære mig med deres Nærværelse.
Lolland-Falsters Stifts-Tidende, 1831-06-03
Om Morgenen den 11te f. M. strandede paa Skagens Rev Skonnertbriggen "Sarahl, ført af W. Fergnson af Belfast, kommende ballastet fra Hjemstedet, bestemt til Pillau. Forsøget paa at tage Skibet af Grunden var forgiæves. Formedelst Stormens Tiltagen om Aftenen, maatte Bjergerne og Skibsbesætningen flygte fra Borde. Næste Dag kantrede Fartøiet og løb fuldt af Vand. En Deel Seil og Takkelage er ilandbjerget.
Lolland-Falsters Stifts-Tidende, 1831-06-03
Et tilsyneladende nyfødt Drengebarn er i denne Tid fundet henlagt i en Kjelderhals i Borgergaden i Kjøbenhavn.
Lolland-Falsters Stifts-Tidende, 1831-06-03
Bekjendtgjørelser. At Tal=Lotto-Collectionen Litr. P. i Nakskov, som var anbetroet Collecteur Høyers Enke, indtil videre er bleven standset, bekjendtgjøres herved.
Lolland-Falsters Stifts-Tidende, 1831-06-03
Den kongelige Lotto-Administration i Kjøbenhavn, den 31te Mai 1831. Staahl. Koefoed. Hansen.
Lolland-Falsters Stifts-Tidende, 1831-06-03
Søndagen den 12te Juni bliver det første Skovbal afholdt i Bangsebroskoven ved Nykjøbing. Entreen bliver at erlægge med 2 Mk. pro persona til J. Sidenius.
Lolland-Falsters Stifts-Tidende, 1831-06-03
J. Bergstrøm i Nykjøbing forfærdiger alle Sorter Blikkenslager-Arbeide, saavel af Messing som Jern og Blik.
Lolland-Falsters Stifts-Tidende, 1831-06-03
Auctioner. Jfølge vedkommende Skifterets Reqvisition blive de afdøde Snedkermester Ernst Hermann Johansens og efterlevende Enkes fælleds Boe tilhørende 2de Huse i denne Byes Østergade stillede til 3de offentlige Auctioner, som afholdes den 20de Juni, den 4de og 18de Juli dette Aar, Klokken 10 Formiddag, paa Raastuen, heri Byen. Det ene Huus bestaaer af 13 Fag Egebindingsværk med Tegltag, samt et Halvtagshuus af samme Materialier, og hører til samme, foruden Gaards- og Haugeplads, Brugsretten af 3 Tdr. Land, samt Græsningsret paa Byens Fælled til 1 1/2 Hoved. Det andet Huus bestaaer af 3 Fag Forhuus, Egebindingsværk med Tegltag, og 2 Fag Baghuus med Straatag, og hører dertil, foruden Gaards- og Haugeplads, Brugsretten af 3 Tdr. Land og Græsningsret paa Byens Fælled til 2 Hoveder. Hvilket herved bekjendtgjøres saavel til Lysthavendes, som og, ifølge Placaten af 22de April 1817, til Panthavernes Efterretning. Conditionerne ere 8 Dage før første Auction til Eftersyn hos Hr. Secretair Bagger paa Raahaugegaard. Rødbye, den 30te Mai 1831. S. Jbsen.
Lolland-Falsters Stifts-Tidende, 1831-06-03
Løverdagen den 11te Juni førstkommende, om Formiddagen Klokken 10, bliver foretaget offentlig Auction over Kjøbmand Joseph Marschners Opbudsboes Eiendele, bestaaende af Meubler og Trævarer, Senge, Sengeklæder, Linned, Kjøkkentøi, samt en Deel Kjøbmandsvarer, bestaaende af Urtekram, Jsenkram og Alen varer, samt en Deel Baand m. m. Bekjendte og vederhæftige Kjøbere gives Credit til Mikkelsdag førstkommende. Nykjøbing, den 29de Mai 1831. Møller.
Lolland-Falsters Stifts-Tidende, 1831-06-03
Fredagen den 17de Juni førstkommende, om Formiddagen Kl. 10, lader C. Dall i Stokkemarke ved offentlig Auction bortsælge en Deel Ind- og Udbo, saasom Senge, Sengeklæder, Borde, Stole, en mahognie Sopha, et dito Hjørneskab og 2 dito Commoder, Kakkelovne, en Bryggerkjedel, Vogne og Plouge, m. m.; hvilket herved til Liebhaveres Efterretning bekjendtgjøres, med Tilføiende: at Credit gives til førstkommende Mikkelsdag.
Lolland-Falsters Stifts-Tidende, 1831-06-03
Ved en eneste Auction, som afholNakskov. des her i Byen den 2den Julii førstkommende, agter Kjøbmand Joh. Ch. Dorph. formedelst anden Bestemmelse, og om antageligt Bud maatte skee, at bortsælge sin iboende, her i Byen særdeles fordeelagtigt beliggende, bekjendte gode Kjøbmands gaard, hvori der i en Række af Aar, har været drevet en meget betydelig og udbredt Handel, hvortil Gaarden i Særdeleshed er indrettet. Med Gaarden følger et complet og saa godt som nyt Brændeviinsværk, Kiedlen paa omtrent 7 Tønder, i en dertil særlig indrettet Bygning. I Gaarden er Loftrum til circa 1,200 Tdr. Korn, hvorhos det bemærkes, at et særdeles solid i Aaret 1805 opbygget grundmuret Kornhuus, beliggende ved Stranden tæt ved Bolværket, hvor Skibene losse og lade, og som grændser tæt op til Gaarden, hvortil det forhen har hørt, kan faaes tilkjøbs underhaanden af dets nuværende Eier.
Lolland-Falsters Stifts-Tidende, 1831-06-03
Kjøbmandsgaarden med Brænderi er i Brandcassen, forsikkret for 7,850 Rbd. Sølv. Bankhæftelsen er indfriet. Af Conditionerne, som forinden Auctionen ere til Eftersyn i Kjøbenhavn hos Hr. J. From, i Odense hos Hr. H. Theisen, i Stege hos Hr. Fr. Theisen, i Nykjøbing paa Falster hos Hr. Stadshauptmand Schultz. i Aalborg hos Hr. S. Wincheel, i Aarhuus hos Hr. N. Malling, og her i Byen hos Auctions-Directeuren og hos Eieren, bemærkes blot: at 3,000 Rbd. af Kjøbesummen kan blive staaende i Eiendommen i 5 Aar. Nakskov, den 2den Juni 1831. Jndkaldelse.
Lolland-Falsters Stifts-Tidende, 1831-06-03
Creditorerne i Stervboet efter afdøde Jndsidder Søren Nielsen og Kone Johanne Clausdatter af Soesmarke By, under Baroniet Guldborgland, indkaldes herved med 12 Ugers Varsel til at anmelde og beviisliggjøre deres Fordringer for undertegnede committerede Skifteforvalter. Durebygaard, den 26de Mai 1831. M. Rasmussen.
Lolland-Falsters Stifts-Tidende, 1831-06-03
Ved Proclama, som bliver læst ved Lollands Sønderherreds Ret og den kongelige Landsoverret i Kjøbenhavn, ere Alle og Enhver, som maatte have Noget at fordre i Stervboet efter afdøde Arvefæstehuusmand og Smed Rasmus Hansen af Ryde og hans ligeledes afdøde Hustrue Else Eriksdatter, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter; hvilket herved bekjendtgjøres. Gammelgaard, pr. Nakskov, den 2den Juni 1831. J. Find.
Lolland-Falsters Stifts-Tidende, 1831-06-03
Creditorerne i Stervboet efter afgangne Gaardmand Jens Jensen Krøl af Marrebek indkaldes herved med 12 Ugers Varsel til at anmelde og beviisliggjøre deres Fordringer for undertegnede committerede Skifteforvalter. Gedsorgaard, den 28de Mai 1831. Øllgaard.
Lolland-Falsters Stifts-Tidende, 1831-06-03
Stævning. Carl Gottfried Krüger, Hans kongelige Majestæts virkelige Justitsraad og Birkedommer i Falster, gjør vitterligt: at efter Begjæring af Procurator Dahlstrøm i Nykjøbing, som befalet Sagfører for Parcellist Lars Nielsen Væver i Eschilstrup Bye og Sogn, efter det denne under 14de denne Maaned forundte beneficium paupertatis, bliver, i Følge dertil under 8de Februar dette Aar allernaadigst forundt Bevilling, den eller de, der kan gjøre nogen Fordring, gjeldende efter følgende Documenter, nemlig: a. en af Anders Bødker til Jens Rasmussen i Guusløv for 400 Rd. udstædt Obligation, med Panteret i Parcellerne No. 6 og 7 af forrige Eschilstrup Annexpræstegaards Jorder, hvilke paa den Tid tilhørte Udstæderen, dat. 13de August 1810 og tinglæst 29de November samme Aar, og en af samme Mand udstædt Obligation til Lars Pedersen i Nykjøbing for 200 Rd., ligeledes med Panteret i forbenævnte Parceller, dat. 4de Juni 1811 og tinglæst den 6te samme Maaned, herved med Aar og Dags Varsel indstævnet til Møde for Falsters Birketingsret, som holdes paa Nykjøbings Slotsgrund, den første ordinaire Retsdag i November Maaned 1832 til anordnet Tingtid, for deres Ret til berørte Obligationer at beviisliggjøre, eller i Mangel heraf, efter foregaaende Procedure og Paastand, at høre samme Forskrivninger ved Dom mortificerede til udslettelse af Pantebogen. Lavdag eller Forelæggelse er hævet ved Forordningen af 3die Juni 1796. Dets til Bekræftelse udstædes. denne Stævning under min Haand og Jurisdictionens Segl, samt paa ustemplet Papiir, i Følge det Vedkommende tilstaaede beneficium paupertatis. Falsters Birk, den 26de Mai 1831. C. G. Krüger. (L. S.)
Lolland-Falsters Stifts-Tidende, 1831-06-03
Fremlysning. Paa Politikammeret er indleveret en paa Veien imellem Nakskov og Lidenlund funden Sæk, indeholdende circa 1 Skpe. Steenkul, 1/2 Pd. Caffebønner, 3/4 Pd. bruunt Sukker og 1/4 Pd. Skraatobak. Eieren heraf indkaldes til at beviisliggjøre sin Eiendomsret. Nakskov, den 2den Juni 1831. Hammerich.
Lolland-Falsters Stifts-Tidende, 1831-06-03
Til Laans ønskes. Til anstundende 11te Juni eller 11te December Termin ønskes et Pengelaan af 7 a 800 Rbd. Sedler, imod første Prioritets Pant i 10 Tønder Land af Nakskov Byes bedste Jorder nær ved Byen, og, om forlanges, mere Pant i andre Eiendomme. De Reflecterende, vilde behage at henvende sig til Addressecontoiret, som giver nærmere Underretning.
Lolland-Falsters Stifts-Tidende, 1831-06-03
Tilkjøbs ønskes. Hørfrøe, tjenlig til Brug for en Oliemølle, kjøbes af Undertegnede til en efter Tiderne høiest Priis. Mariebo, den 30te Mai 1831. J. Henrichsen.
Lolland-Falsters Stifts-Tidende, 1831-06-03
Lollands og Falsters Stifts Kongelig alene privilegerede. Addressecontoirs Efterretninger. 28 Fasaa Femogtyvende Aargang. Nummer 45. Udgives tvende Gange ugentlig fra C. C. Schultz's Enkes Bogtrykkeri. Forsendes, i Følge Kongelig allernaadigst Tilladelse, med Brevposten,